1

PATVIRTINA

Jurbarko r. Veliuonos Antano ir Jono Juškų

gimnazijos direktoriaus 2024 m. rugsėjo 25 d.

įsakymu Nr. VK-270

#### SOCIALINĖS-PILIETINĖS VEIKLOS APRAŠAS

#### Tikslas – ugdyti mokinių socialinę atsakomybę ir pilietinį bei tautinį aktyvumą.

#### Uždaviniai:

#### 1. Ugdyti mokinių altruizmą per savanoriškas veiklas, padėti jiems suvokti bendražmogiškąsias vertybes, ugdyti atjautą kitų nepritekliui, fiziniam ir dvasiniam skausmui.

#### 2. Ugdyti ir stiprinti mokinių vertybines nuostatas, asmeninius, socialinius, komunikacinius, karjeros ir bendruomeninius gebėjimus.

#### 3. Rengti mokinius savarankiškam ir atsakingam gyvenimui bendruomenėje.

#### 4. Ugdyti ir puoselėti mokinių tautinį ir pilietinį sąmoningumą, skatinti tautinę saviraišką.

#### 5. Sudaryti sąlygas išbandyti ir įvertinti save įvairiose socialinės veiklos srityse.

#### 6. Ugdyti mokinių gebėjimą efektyviai planuoti socialinę–pilietinę veiklą ir reflektuoti

#### savo patirtį.

#### Socialinės-pilietinės veiklos įgyvendinimas:

1. Socialinė-pilietinė veikla yra laisvai pasirenkama ir gali būti vykdoma ugdymo proceso, skirto pažintinei ir kultūrinei veiklai metu, ar laisvu laiku po pamokų.
2. Socialinę-pilietinę veiklą mokiniai gali atlikti individualiai arba grupėmis, bendradarbiaujant su savivaldos institucijomis, visuomeninėmis ar kitomis organizacijomis, asociacijomis ir kt.
3. Socialinę-pilietinę veiklą gali organizuoti klasių vadovai, dalykų mokytojai, administracija, bibliotekos darbuotojai, švietimo pagalbos specialistai, gimnazijos socialiniai partneriai, mokininių tėvai, karjeros specialistai ir kt.

#### Didaktinės nuostatos:

Socialinė-pilietinė veikla mokiniams, kurie mokosi pagal pagrindinio ir vidurinio ugdymo programas, yra privaloma, kaip neatskiriama bendrojo ugdymo dalis. Ji skiriama atsižvelgiant į mokinių amžiaus tarpsnių ypatumus.

5–6 klasėse socialinė-pilietinė veikla orientuota į mokinių socialinių ryšių kūrimą ir stiprinimą pačiose klasėse, gimnazijos bendruomenėje.

7–8 klasių mokinių veikla orientuota į pilietiškumo bei atsakingo dalyvavimo gebėjimų ugdymąsi, jų plėtotę, dalyvaujant mokinių savivaldoje, organizacijų veikloje.

IG–IIG klasėse socialinė-veikla orientuota į platesnio visuomeninio konteksto suvokimą, visuomenės atsakomybės, aktyvumo motyvacijos skatinimą, identifikuojant savo galimybes bei poreikius, priimant atsakomybę už savo pasirinkimus.

IIIG–IVG klasėse socialinė-pilietinė veikla orientuota į savanorišką veiklą, platesnio visuomeninio konteksto suvokimą, visuomenės atsakomybės, aktyvumo motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, priimant atsakomybę už savo pasirinkimus.

**Turinys:**

|  |  |
| --- | --- |
| **Veiklos kryptys** | **Galimos veiklos** |
| 1. Pilietinė veikla | Pilietinių iniciatyvų organizavimas. Dalyvavimas pilietinėse akcijose. Veikla gimnazijos mokinių savivaldoje. Veikla rajono, respublikos jaunimo organizacijose. Mokyklos atstovavimas visuomeninėje veikloje. |
| 2. Socialinė veikla | Labdaros akcijų inicijavimas ir dalyvavimas jose. Savanoriškas darbas nevyriausybinėse organizacijose. Savanoriška veikla globos namuose, ikimokyklinio ugdymo įstaigose, kitose mokyklose, ligoninėse, senelių globos namuose, gyvūnų prieglaudose ir kt. Pagalba mokymosi sunkumų turintiems mokiniams. |
| 3. Kultūrinė veikla | Kūrybinė veikla spaudoje, elektroninėje erdvėje ir pan. Miestelio, šalies ar tarptautinių kultūrinių renginių organizavimas ir (ar) savanoriavimas juose. |
| 4. Sportinė veikla | Sportinių renginių, varžybų organizavimas, teisėjavimas juose. Kita savanoriška veikla sportinių renginių metu. |
| 5. Ekologinė veikla | Gėlių ir želdinių priežiūra. Miestelio, apylinkių teritorijų (parkų, kapinių, žaliųjų plotų ir kt.) tvarkymas. Dalyvavimas ekologiniuose projektuose bei akcijose. |
| 6. Darbinė veikla | Kabinetų ir kitų patalpų tvarkymas. Inventoriaus smulkus remontas. Dekoracijų ruošimas, salės apipavidalinimas. Gimnazijos teritorijos priežiūra. |
| 7. Kita veikla | Budėjimas renginių metu. Pagalba mokytojams, klasės vadovui ir kitiems gimnazijos darbuotojams. Darbas bibliotekoje. Įvairūs maketavimo darbai. Pagalba organizuojant apklausas, tyrimus ir juos apibendrinant. |

Socialinės-pilietinės veiklos trukmė nuo 2024–2025 mokslo metų 5,6,7,8,I,II gimnazijos klasėms ne mažiau 20 valandų per mokslo metus, III, IV gimnazijos klasėms ne mažiau 35 valandų per mokslo metus.

**Socialinės-pilietinės veiklos apskaita dokumentuose:**

1. Socialinė-pilietinė veikla fiksuojama elektroniniame dienyne TAMO.
2. Socialinę-pilietinę veiklą elektroniniame dienyne TAMO fiksuoja visi klasių vadovai, dalykų mokytojai, švietimo pagalbos mokiniui specialistai, bibliotekininkai, administracija.
3. Jeigu mokinys socialinės-pilietinės veiklos valandas atliko ne gimnazijoje, jos fiksuojamos socialinės-pilietinės veiklos lapelyje (1 priedas), apie tai informuojamas klasės vadovus, kuris šias valandas perkelia į elektroninį dienyną.
4. Kartą per pusmetį klasės vadovus kartu su mokiniais aptaria socialinės-pilietinės veiklos rezultatus ir apie tai informuoja mokinių tėvus.
5. Klasės vadovai, likus mėnesiui iki mokslo metų pabaigos, išanalizuoja socialinės-pilietinės veiklos rezultatus ir juos pateikia gimnazijos direktoriaus pavaduotojui ugdymui, atsakingam už socialinę-pilietinę veiklą.
6. Gimnazijos direktoriaus pavaduotojas ugdymui, atsakingas už socialinę-pilietinę veiklą, šiems mokiniams pateikia rekomenduojamų darbų sąrašą ir nurodo aprašo reikalavimų įvykdymo datą.
7. Mokinys keliamas į aukštesnę klasę, kai jis turi patenkinamus metinius dalykų įvertinimus ir atlikęs reikiamą socialinės-pilietinės veiklos valandų skaičių.
8. Baigiant pagrindinio ir vidurinio ugdymo programas patenkinamais įvertinimais, bet neatlikus socialinės-pilietinės veiklos, mokinys neturi teisės įgyti pagrindinio ir vidurinio išsilavinimo bei gauti tai patvirtinančio dokumento.

1 priedas

**Jurbarko r. Veliuonos Antano ir Jono Juškų gimnazijos**

**.............klasės mokinio(-ės) ........................................................................................**

**Socialinė-pilietinė veikla**

**.....................m. m.**

|  |  |  |  |
| --- | --- | --- | --- |
| **Data** | **Valandų skaičius** | **Socialinė-pilietinė veikla** | **Įstaigos, įmonės, organizacijos ar kt.**  **atsakingas asmuo (vardas pavardė, parašas)** |
|  |  |  |  |